Diari Oficial de la Generalitat Valenciana


Sumari del DOGV 6996, del 04-04-2013 (2013/3046)

Informació pública de convenis urbanístics en l'àmbit del sector Cumbres de Alcalalí i les modificacions introduïdes en la versió preliminar del pla general en tramitació i la seua documentació.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6996

Data del DOGV
:   04-04-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/3046


Data del document
:   22-03-2013

Organisme emissor
:   Ajuntament d'Alcalalí

Tipus de document
:   Anunci

Correcció d'errades

 Descriptors 

:   * Alcalalí
    * pla d'urbanisme
    * administració local

Informació pública de convenis urbanístics en l'àmbit del sector Cumbres de Alcalalí i les modificacions introduïdes en la versió preliminar del pla general en tramitació i la seua documentació.  
  
 [2013/3046]  
El Ple de l'Ajuntament, en sessió ordinària de data 21 de març de 2013, va acordar sotmetre a informació pública els convenis urbanístics de data 17.06.1992 i 23.10.2002, que tenen per finalitat, respectivament, la compensació substitutòria del dret d'aprofitament de l'Ajuntament i l'eliminació de la zona d'urbanització per sobre de la cota de 375 m d'alçada, ambdós en l'àmbit del pla parcial Cumbres de Alcalalí. Se sotmet a informació pública, així mateix, la restant documentació reguladora del sector (pla parcial, projecte d'urbanització i projecte de reparcel·lació), en formar part conjuntament amb els convenis urbanístics esmentats, de la justificació de la versió preliminar del pla general en tramitació.  
Així mateix, se sotmeten a informació pública les modificacions introduïdes en la versió preliminar del pla general, corresponent a normes urbanístiques i fitxes de zona, així com les alternatives respecte del sector Cumbres de Alcalalí, modificacions en ordenació estructural (amb ajustos de classificació de sòl no urbanitzable protegit forestal) i ordenació detallada del pla general, corresponent al sector els Trossos, nucli urbà, la Solana i la Llosa de Camatxo, i documentació modificada com a conseqüència dels informes sectorials rebuts, en annex de memòria justificativa de complement de generació de residus, estudi de mobilitat, estudi d'inundabilitat, Catàleg de Béns i Espais Protegits, i annex a memòria justificativa d'adaptació a l'informe de necessitats d'equipament docent i informe de l'equip redactor sobre les al·legacions formulades.  
La informació pública serà d'un mes, a comptar des de la publicació d'aquest edicte en el Diari Oficial de la Comunitat Valenciana; la documentació es trobarà exposada a la Secretaria de l'Ajuntament (c/ Major, número 10) d'Alcalalí, en horari de 09.00 a 14.00 hores, de dilluns a divendres i així mateix en la següent pàgina web . Durant aquest termini els interessats podran presentar les al·legacions que creguen convenients contra l'esmentada documentació.  
Alcalalí, 22 de març de 2013.- L'alcalde: José Vicente Marcó Mestre.